jkorsvik/nowiki_second_scrape_merged huggingface dataset:
Erling Hall-Hofsø

Erling Hall-Hofsø (født 11. oktober 1917, død 20. mai 2010) var en norsk pressemann og politiker (A). Han var journalist og redaktør i Folkeviljen og leder for Harstad-kontoret til Nordlys.
Hall-Hofsø starta i Folkeviljen, som var Arbeiderpartiets lokalavis i Harstad, i 1946. Året etter blei han redaktør for avisa. Da den gikk sammen med Nordlys (Tromsø) i 1956, blei han leder for Harstad-avdelinga for denne avisa med tittel redaktør. Denne posisjonen hadde han til han gikk av med pensjon i 1987.
I 1953 ble Hall-Hofsø dømt til tre måneders fengsel i en oppsiktsvekkende rettssak. Avisa hadde omtalt en voldtektssak. Politiet bad om å få oppgitt kilden, men redaktøren nekta, trass i at han fikk flere rettspålegg om å gjøre det. Han blei til sist dømt i Høyesterett og sonte 17 dager, før kilden sjøl meldte seg for politiet. Dette var første gang kildevernet blei prøvd for en domstol i Norge.
Hall-Hofsø var også aktiv som politiker i Arbeiderpartiet. Han var med i Arbeidernes ungdomsfylkings landsstyre fra 1938 til 1945. Fra 1948 og i rundt 30 år var han med i kommunestyret, først i Sandtorg, så i Harstad. Han hadde også en periode fra 1968 i Troms fylkesting. I Harstad var han dessuten med i skolestyret i tolv år, leder i fire. I 2003 blei han æresmedlem av Arbeiderpartiet.
I 1963 var han en av initiativtakerne til Festspillene i Nord-Norge, og han var styremedlem her i de seks første åra. I 1991 fikk han Harstad bys fortjenstmedalje.


== Kilder ==
Lokalhistoriewiki.no
Kingston

Kingston er hovedstad på Jamaica, og med 937 700 innbyggere (tall fra 2011) landets største by. 
Byen ligger sørøst i landet, og har en naturlig havn som er beskyttet av Palisadoes, en lang sandbanke som forbinder Port Royal og den internasjonale lufthavnen med resten av øya. 
Byen ble grunnlagt i 1693 av engelskmennene, etter at den tidligere hovedstaden Port Royal ble sterkt skadet av et jordskjelv. Kingston har også blitt rammet av et kraftig jordskjelv; 14. januar 1907 forårsaket et skjelv store ødeleggelser og mer enn 1000 mennesker omkom. I 1872 ble byen offisielt administrasjonssete for det britiske kolonistyret, og den beholdt hovedstadsstatusen da Jamaica ble selvstendig i 1962. I tillegg til å være sete for Jamaicas regjering ligger også University of the West Indies, åpnet i 1948, i Kingston.
Kingston består av to hoveddeler: Sentrum, med den historiske byen, og New Kingston. I sistnevnte bydel finnes en av byens største turistattraksjoner, Bob Marley-museet, som ligger i reggaelegendens hjem. Andre attraksjoner er blant annet strendene Hellshire og Lime Cay, National Gallery of Jamaica og Devon House, et staselig hjem med parkanlegg som engang tilhørte Jamaicas første svarte millionær. 
Kingston har to flyplasser, Norman Manley internasjonale lufthavn og en mindre innenrikslufthavn ved Tinson Pen.


== Kilder ==
(no) Kingston i Store norske leksikon


== Eksterne lenker ==
Offisielt nettsted 
(en) Kingston, Jamaica – kategori av bilder, video eller lyd på Commons
James Jacks

James R. Jacks (født 29. desember 1947, død 20. januar 2014 i Los Angeles) var en er en amerikansk filmprodusent som produserte flere høybudsjettfilmer.


== Utvalgt filmografi ==


=== Produsent ===
1987  Raising Arizona
1993  Dazed and Confused
1993  Tombstone
1995  Mallrats
1996  Don't Look Back
1997  The Jackal
1999  The Mummy
2000  The Gift
2001  Down to Earth
2001  The Mummy Returns
2002  Dark Blue
2003  The Hunted
2003  The Scorpion King


== Referanser ==


== Eksterne lenker ==
(en) James Jacks på Internet Movie Database 
(da) James Jacks på Filmdatabasen 
(en) James Jacks hos Turner Classic Movies 
(en) James Jacks hos The Movie Database
Dan O’Brien

Dan O'Brien (født 18. juli 1966 i Portland, Oregon) er en tidligere amerikansk tikjemper. 
Dan O'Brien regnes som 1990-årenes fremste tikjemper. Han vant tre VM-titler på rad (Tokyo 1991, Stuttgart 1993 og Göteborg 1995. 
Foran OL 1992 i Barcelona, der O'Brian var skyhøy favoritt til å ta gullet, ble han sensasjonelt slått ut i den amerikanske uttakningen. Bare uker senere satte han ny verdensrekord med 8891 poeng.
O'Brien fikk sin revansj fire år senere, da han vant gull under OL 1996 i Atlanta. 


== Referanser ==


== Eksterne lenker ==
(en) Offisielt nettsted 
(en) Dan O'Brien – kategori av bilder, video eller lyd på Commons 
(de) Dan O'Brien – Munzinger Sportsarchiv 
(en) Dan O'Brien – Olympics.com 
(en) Dan O'Brien – Olympic.org 
(en) Dan O'Brien – Olympedia 
(en) Dan O'Brien – Sports-Reference (OL-resultater – arkivert) 
(en) Dan O'Brien – World Athletics 
(en) Dan O'Brien – National Track & Field Hall of Fame 
(en) Dan O'Brien – Track and Field Statistics
Jerry Springer

Gerald Norman «Jerry» Springer (født 13. februar 1944 i London, England) er tidligere demokratisk borgermester i Cincinnati, Ohio og programleder for The Jerry Springer Show.
Han har også hatt flere filmroller. Han var også programleder for 2. og 3. sesong av America's Got Talent på NBC.


== Referanser ==


== Eksterne lenker ==
(en) Offisielt nettsted 
(en) Jerry Springer – kategori av bilder, video eller lyd på Commons 
(en) Jerry Springer på Internet Movie Database 
(en) Jerry Springer hos The Movie Database 
(en) Jerry Springer hos Internet Broadway Database 
(en) Jerry Springer på Discogs 
(en) Jerry Springer på MusicBrainz 
(en) Jerry Springer på Songkick 
(en) Jerry Springer på Last.fm 
(en) Jerry Springer på AllMusic 
(en) Jerry Springer på Twitter 
(en) Jerry Springer på Facebook 
(en) Jerry Springer på YouTube 
(en) The Jerry Springer Show
Sandefjord videregående skole

Sandefjord videregående skole (SVGS) er Norges største videregående skole med ca. 2000 elever og 300 ansatte. Skolen har linjer for både yrkesrettet og studiespesialiserende utdanning. Skolen er sertifisert som dysleksivennlig skole. Selve skolebyggene har et samlet areale på 32 000m2. De elevdrevne tilbudene fra skolen er restaurant, bakeriutsalg, frisørsalong og datahjelp.


== Skolens utdanningstilbud ==


=== Studieforberedende utdanningsprogram ===
Studiespesialisering International Baccalaureate (IB)
Studiespesialisering med toppidrett
Studiespesialisering med realfag
Studiespesialisering samfunnsfag og økonomi
Studiespesialisering språkfag
Kunst, design og arkitektur
Musikk, dans og drama
Idrettsfag


=== Yrkesfagfaglig utdanningsprogram ===
Salg, service og reiseliv – Fire år (to år skole og to år læretid)
Informasjonsteknologi og medieproduksjon (to år skole og to år læretid)
Elektro og datateknologi (Elektrofag) – fire år (to år skole og to år læretid)
Teknologi- og industrifag (Teknikk og industriell produksjon) – fire år (to år skole og to år læretid)
Frisør, blomster, interiør og eksponeringsdesign – fire år (to år skole og to år læretid)
Restaurant- og matfag – fire år (to år skole og to år læretid)
Business og innovasjon med studiekompetanse og fagbrev (tidligere 4S) – fire år (består av praksis som lærling og skole delt likt)
Helse- og oppvekstfag (to år skole og to år læretid)
Helse- og oppvekstfag med studiekompetanse (tre år skole)


=== Alternative studieprogram ===
Arbeids- og hverdagslivstrening
Kombiløpet - Innføringstilbud for minoritetsspråklige elever
Nettundervisning
Voksenopplæring


== Eksterne lenker ==
Sandefjord videregående skoles hjemmesider
Bengt Holmström

Bengt Robert Holmström (født 18. april 1949) er Paul A. Samuelson Professor of Economics ved Massachusetts Institute of Technology.  Han er finsk statsborger og tilhører den finlandssvenske minoriteten i Finland. Han ble i 2016 tildelt Sveriges Riksbanks pris i økonomisk vitenskap til minne om Alfred Nobel.Holmström er særlig kjent for sine arbeider om insentiver under asymmetrisk informasjon.
Holmström holdt den første Karl Borch forelesningen ved NHH i 2002.
Holmström ble i desember 2017 tildelt storkors av Finlands løves orden.


== Referanser ==
Galeon (båtprodusent)

Galeon er en polsk produsent av fritidsbåter som ble startet i 1982. Motorbåtserien heter Galia, mens yachtmodellene kalles Galeon.


== Eksterne lenker ==
Offisiell hjemmeside på flere språk
Robert B. Wilson

Denne artikkelen omhandler økonomen Robert B.Wilson. For andre med samme navn se Robert WilsonRobert Butler Wilson (født 16. mai 1937) er en amerikansk økonom. Han er Adams Distinguished Professor in Management, Emeritus, ved Stanford Business School og æresdoktor ved Norges Handelshøyskole (NHH) (1986) og University of Chicago (1995). Utdannelsen har han fra Harvard University. 
Wilson ble tildelt Sveriges Riksbanks pris i økonomisk vitenskap til minne om Alfred Nobel i 2020.Wilson er en anerkjent ekspert innen spillteori og dens anvendelser. Hans faglige bidrag omfatter blant annet markedsdesign, strategier for prissetting, auksjoner, forhandlinger, strategisk atferd og andre emner innen nærings- og informasjonsøkonomi.
Han holdt Karl Borch-forlesningen ved NHH i 2004.  Wilson har blant annet publisert artikler med Steinar Ekern som er professor ved NHH.
On the Theory of the Firm in an Economy with Incomplete Markets, Bell Journal of Economics, vol. 5, no. 1, Spring 1974, pp. 171-80 (with  Robert Wilson).


== Referanser ==
Robert Změlík

Robert Změlík (født 18. april 1969 i Prostějov) er en tidligere tsjekkisk  friidrettsutøver.
Robert Změlík fikk fjerdeplassen i tikamp under EM 1990 med 8249 poeng, og samme plassering under VM 1991 med 8379 poeng.
Under OL 1992 i Barcelona vant han tikampgullet med 8611 poeng. Změlíks sterkeste enkeltgrener var lengdehopp (over 8 meter) og 110 m hekk. Han oppnådde bestenoteringen i tikamp i mai 1992 med 8627 poeng. Han oppnådde følgende resultater i dette stevnet:

100 m – 10,62 (2,1 m/s medvind
Lengdehopp – 8,02 (0,2 m/s medvind)
Kulestøt – 13,93
Høydehopp – 2,05
400 m – 48,73
110 m hekk – 14,03 (1,2 m/s medvind)
Diskos – 44,44
Stavsprang – 4,90
Spydkast – 61,26
1500 m – 4.24,83


== Referanser ==


== Eksterne lenker ==
(de) Robert Změlík – Munzinger Sportsarchiv 
(en) Robert Změlík – Olympics.com 
(en) Robert Změlík – Olympic.org 
(en) Robert Změlík – Olympedia 
(en) Robert Změlík – Sports-Reference (OL-resultater – arkivert) 
(cz) Robert Změlík – Tsjekkias olympiske komité 
(en) Robert Změlík – World Athletics 
(en) Robert Změlík – Track and Field Statistics
Fritz Kreisler

Fritz Kreisler (født 2. februar 1875 i Wien i Østerrike, død 29. januar 1962 i New York City) var en østerriksk-amerikansk komponist og fiolinist. Hans mest kjente verker er stykkene «Liebesleid» og «Liebesfreud» for fiolin og piano.


== Referanser ==


== Eksterne lenker ==
(en) Fritz Kreisler – kategori av bilder, video eller lyd på Commons 
(en) Fritz Kreisler – galleri av bilder, video eller lyd på Commons 
(en) Fritz Kreisler på Internet Movie Database 
(en) Fritz Kreisler hos Internet Broadway Database 
(en) Fritz Kreisler på Apple Music 
(en) Fritz Kreisler på Discogs 
(en) Fritz Kreisler på MusicBrainz 
(en) Fritz Kreisler på Spotify 
(en) Fritz Kreisler på AllMusic 
(en) Fritz Kreisler hos American National Biography 
Kreisler: Praeludium und Allegro – Violin Guido Rimonda, Orchestra Camerata Ducale
Tempus fugit

Tempus fugit er et latinsk uttrykk som betyr «tiden flykter», oftere oversatt til «tiden flyr». Det sees ofte som en inskripsjon på klokker. Uttrykket ble først brukt i verset Georgica skrevet av den romerske poeten Virgil: Sed fugit interea fugit irreparabile tempus, som betyr «Men den flykter i mellomtiden; ugjenkallelig flykter tiden.» 
Uttrykket er konsist og treffende, og opptrer derfor ofte i moderne kultur, blant annet som titler for TV-episoder (The X-Files) og musikalske komposisjoner (jazzpianist Bud Powell, progressiv rock-gruppen Yes – «Tempus Fugit»).  Det dukker også ofte opp i litteratur og film.
Ørkenvortesvin

Ørkenvortesvin (Phacochoerus aethiopicus) er en art i svinefamilien som er hjemmehørende i Afrika og finnes blant annet i Eritrea, Djibouti, Etiopia, Somalia.
Ekte vortesvin har en nær sylindrisk kropp med et meget stort hode og to par med ansiktsvorter, som er mest iøynefallende hos hannene. Hannene har støttannlignende hjørnetenner som vokser ut av munnen. Kroppslengden er omkring 100-150 cm, skulderhøyden omkring 50-70 cm, halen 35-45 cm, og vekten 40-110 kg. Vortesvinene holder gjerne halen rett opp når de løper. 
Vortesvinet trives på både åpne og bevokste savanner, gressbevokste stepper og i semi-ørken. Rundt Kilimanjaro finner man vortesvin i høyder på opp mot 3 000 moh.


== Underarter ==
P. aethiopicus (vortesvin)
P. a. aethiopicus (Kapp vortesvin) (erklært utdødd i 1994)
P. a. delamerei (etiopisk vortesvin]) (bestanden er sårbar)


== Eksterne lenker ==
(en) ørkenvortesvin i Encyclopedia of Life 
(en) ørkenvortesvin i Global Biodiversity Information Facility 
(en) ørkenvortesvin hos Fossilworks 
(en) ørkenvortesvin hos ITIS 
(en) ørkenvortesvin hos NCBI 
(en) Kategori:Phacochoerus aethiopicus – bilder, video eller lyd på Wikimedia Commons 
Phacochoerus aethiopicus – detaljert informasjon på Wikispecies
Flaggene til brasilianske delstater

Denne listen viser flaggene til hver enkel delstat i Brasil.
2,4-D

2,4-D eller 2,4-diklorfenoksy-eddikesyre er et kjemisk stoff, som brukes til ugressbekjempelse (herbicid). Det er et såkalt «hormonmiddel», som virker ved å forstyrre plantenes egne hormoner. Da enfrøbladete planter (gressarter, løk m.fl.) er betydelig mindre følsomme overfor stoffets skadevirkninger, har det især vært brukt i korndyrking mot tofrøbladete ugressarter.
Stoffet inngår – sammen med 2,4,5-T – i kjente og populære haveprodukter som f.eks. «Herbatox», som brukes med tilsvarende virkning i gressplener.
Stoffet kan ved høye konsentrasjoner gi skader på sentralnervesystemet. Det er klassifisert som giftig (Xn) og lokalirriterende (Xi). Der er vedtatt grenseverdier for 2,4-D i direktiv 2002/97/EF, og det høyeste tillatte innhold i drikkevann er 0,1μg/liter.
2,4-D var en del av den blanding, «Agent Orange», som ble brukt under Vietnamkrigen som avløvningsmiddel.
Bartesvin

Bartesvin (Sus barbatus) er en art i svinefamilien som er hjemmehørende i Sørøstasia.


== Beskrivelse ==
Bartesvinet, som har to par med vortelignende utvekster, har en forholdsvis smal skalle og et langt snuteparti med kraftig bartelignende behåring på oversiden, i forkant av trynet. Bartesvin er en forholdsvis slank art med tynne ekstremiteter. Kroppen er dekket av sparsom lys grå til gråbrun behåring, som gjerne blir kortere og mørkere nedover lemmene. Bartesvinet kan veie opp mot 150 kg og blir normalt 72-85 cm høy ved skuldrene.


== Utbredelse og habitat ==
Bartesvinet er utbredt i tropiske strøk av Sørøstasia, blant annet på Malakkahalvøya, Sumatra og Borneo. Bestanden på Borneo regnes som en egen underart i dag, men ny forskning har antydet at Borneo bartesvinet er nærmere beslektet med bestanden på Malakkahalvøya enn den på Sumatra, slik det var antatt fram til i senere tid. Det ser derfor ut som om bestanden på Sumatra kan være en egen underart.Bartesvinet er også nært beslektet med Palawanbartesvinet (Sus ahoenobarbus), som tidligere også ble regnet som en underart av S. barbatus. Dette er imidlertid nå skilt ut som en egen art. Det er også oppdaget bartesvin på Tawi-Tawiøyene i Filippinene, men dette vet man ikke nok om til å klassifisere i øyeblikket. Det kan være en underart av Palawanbartesvinet eller en helt ny art.
Habitatet utgjør for en stor del tropisk regnskog og mangroveskog.


== Atferd ==
Bartesvin er flokkdyr som normalt er dagaktive, men som under vandring mellom ulike spiseplasser også kan bli nattaktive. Under slike vandringer kan også flere mindre grupper slå seg sammen til ei stor gruppe. Som nesten alle andre arter i svinefamilien er også bartesvinet alteter.


== Underarter ==
Navnene nedenfor er i henhold til tidligere klassifiseringer. Ny forskning antyder imidlertid at Malakka bartesvin kan tilhøre samme underart som eller være en variant av Borneo bartesvin.

Sus barbatus (bartesvin, skjeggsvin)
S. b. barbatus (Borneo bartesvin)
S. b. oi (Sumatra bartesvin, Malakka bartesvin)


== Referanser ==


== Eksterne lenker ==
(en) Bartesvin i Encyclopedia of Life 
(en) Bartesvin i Global Biodiversity Information Facility 
(en) Bartesvin hos Fossilworks 
(en) Bartesvin hos ITIS 
(en) Bartesvin hos NCBI 
(en) Kategori:Sus barbatus – bilder, video eller lyd på Wikimedia Commons 
(en) Sus barbatus – galleri av bilder, video eller lyd på Wikimedia Commons 
Sus barbatus – detaljert informasjon på Wikispecies
Glyfosat

Glyfosat er den aktive substansen i plantevernmiddelet Roundup. Den inhibiterer enzymet som produserer 5-enolpyruvylshikimat 3-fosfat og blokkerer biosyntesen av aromatiske aminosyrer i vekster, men er relativt ufarlig for dyr da de mangler enzymet.


== Kjemi ==
Glyfosat er et aminofosfonisk analog til den naturlig forekommende aminosyre glycin, og navnet er en sammentrekning av glycin + fosfo- + -at. I 1970 oppdaget John Franz, som den gang arbeidet for Monsanto, at glyfosat kunne brukes som ugressmiddel. I 1987 mottok han National Medal of Technology for sine oppdagelser, og i 1990 mottok han den amerikanske Perkinmedaljen, som gis for oppdagelser innenfor anvendt kjemi.


== Biokjemi ==

Glyfosat dreper planter ved å blokkere for enzymet 5-enolpyruvylshikimat-3-fosfat syntase (EPSPS). Det virker ved å katalysere reaksjonen mellom shikimat-3-fosfat (S3P) og fosfoenolpyruvat, så det dannes 5-enolpyruvyl-shikimat-3-fosfat (ESP). ESP blir deretter defosforylert, slik at det oppstår chorismat, som er en avgjørende forutsetning for plantenes oppbygning av de aromatiske aminosyrer fenylalanin, tyrosin og tryptofan. Disse aminosyrer brukes som byggestener i peptidkjedene og til dannelse av sekundære stoffskifteprodukter som f.eks. folater, ubikinoner og naftokinoner. Shikimsyre-prosessen finnes ikke hos dyrene, som skaffer seg aromatiske aminosyrer gjennom føden.


== Referanser ==
Ole Martin Solberg

Ole Martin Solberg (født 17. februar 1879 i Vestre Aker i nåværende Oslo, død 1946) var en norsk etnograf og sosialantropolog.
Han studerte 1900–06 i Berlin og Leipzig ettersom ingen slik utdannelse eksisterte i Norge. Han ble avbrutt her av studieopphold blant samene 1902 og blant hopi-indianerne i Arizona 1903–04. Han tok doktorgraden 1906 i Leipzig med avhandlingen Beiträge zur Vorgeschichte der Ost-Eskimo. Steinerne Schneidegeräte und Waffenschärfen aus Grönland, han var 1906–08 amanuensis ved Etnografisk museum i Kristiania, og deltok 1909 som norsk sakkyndig i forhandlingene om reinbeitespørsmålet ved domstolen i København. I 1917 ble han professor i etnografi og bestyrer for Etnografisk Museum fram til 1945.
Solberg har også skrevet seg inn i norsk arkeologi ved at han i 1907-09 ledet utgravninger av boplasser på Kjelmøya i Varanger. Funnet er i ettertiden kjent som Kjelmøyfunnene, og refereres fremdeles til som et av de viktigste bidragene til belysning av samisk historie fra eldre jernalder.
Spesialforetak

Et spesialforetak (engelsk: special purpose vehicle (SPV) eller special purpose entity (SPE)) er en juridisk person (ofte et aksjeselskap eller, i noen tilfeller, et kommandittselskap) som skapes for å oppfylle smale, spesifikke mål. Normalt dreier dette seg om å isolere finansiell risiko, som regel konkurs, men også skatte- eller lovgivningsrisiko.
Idrettslaget Ny Von

Idrettslaget Ny Von (stiftet 8. juni 1945) er et idrettslag som fra Sauda i Rogaland. Idrettslaget er tilknyttet bydelen Saudasjøen, men har medlemmer fra hele kommunen.
Klubben har hovedvekt på vinteridretter og arrangerer årlig «Vinterfestivalen» i alpinbakken i Svandalen.


== Kjente utøvere ==
Jorunn Øye, langrenn


== Eksterne lenker ==
Idrettslaget Ny Von på Facebook
Rune Salvesen

Rune Salvesen (født 8. september 1978) er en norsk forfatter, født og oppvokst i Stavanger, bosatt i Sandnes. Han debuterte i 2005 med romanen Pur Morgen på Cappelen forlag.
Han er oppvokst i bydelen Forus i Stavanger. Salvesen gikk videregående skole på Stavanger katedralskole og har studert journalistikk og kultur ved London College of Communication, en del av University of the Arts London.
Salvesen bidro med dikt i Cappelens debutantantologi Signaler i 1997. Han deburterte med Pur Morgen i 2005. Boken ble stemt inn blant årets ti mest populære bøker i Dagbladet. I 2009 kom Zookose på Aschehoug. Utdrag fra den har stått i Argument, First Time og Poetry Monthly London. I 2011 kom første bok om den paranoide Jonas Aa fra Stavanger, Vinden ved verdens ende, etterfulgt av den frittstående andreboken om Aa, Ekko av ensomme netter to år senere.
Salvesen samarbeider med forfatterne Kristin Auestad Danielsen, Peter Franziskus Strassegger og Ørjan Zazzera Johansen i forfatterkollektivet Melkegjengen. Rune Salvesen ble i 2011 opptatt i Den Norske Forfatterforening.


== Bøker ==
Pur morgen – roman (2005)
Zookose – roman/fortellinger (2009)
Vinden ved verdens ende – roman (2011)
Ekko av ensomme netter – roman (2013)
Resten av dagene vil drukne i fjorden – roman (2018)
Antifeministen – roman (2020)
Bunkers – roman (2021)
Lovestorys – noveller (2021)
Skjoldmøytrilogien – roman (2022)


== Priser ==
Rogaland fylkeskommunes Litteraturstipend 2010 på kr 100 000


== Referanser ==


== Kilder ==
Presentasjon av Rune Salvesen i Forfatterkatalogen på Forfattersentrums nettsider


== Eksterne lenker ==
Salvesen hos Cappelen Damm
Salvesen hos Aschehoug Arkivert 8. august 2017 hos Wayback Machine.
Henrik Ellefsen

Henrik Andreas Leo Ellefsen (født 20. juni 1971), senere kjent under navnet Henrik Onarheim, er en norsk bedrageridømt forretningsmann, som er kjent som en av de domfelte i T5PC-saken, der han ble idømt tre og et halvt års fengsel for sin sentrale rolle i pyramidespillet. Han beskrives av Nettavisen som finansakrobat og konkursrytter, og har tidligere vært aksjemegler i Alfred Berg og Aker Fonds ASA. Han var den av de T5PC-dømte som fikk strengest fengselsstraff. Etter å ha sonet fengselsstraffen flyttet Ellefsen til Roskilde. Ellefsen grunnla senere selskapet LXCCoin Ltd. som oppgav at det utviklet en kryptovaluta, og som nå heter Nxchain.


== T5PC og bedrageridom ==
Han er sønn av finansmannen Harald Ellefsen, og er kjent som en av bakmennene i pyramideselskapet T5PC. 21. desember 2007 ble han dømt til fengsel i tre år og seks måneder, hvorav seks måneder betinget og tre år ubetinget, for sin rolle i T5PC-svindelen. Ellefsen ble dømt for grov økonomisk utroskap og brudd på regnskapsloven. Retten valgte også å inndra 3,6 millioner kroner. Ellefsen ble dessuten fradømt retten til å drive næringsvirksomhet i fem år. Hans far, Harald Ellefsen, ble frikjent i den samme saken. I dommen fra Oslo tingrett går det frem at Henrik Ellefsen var en sentral person i T5PC-systemet, som styreformann i PWR Charge, som ifølge dommen ble brukt for å tappe penger fra T5PC. Han var også daglig leder i Exente Securities ASA, som ble solgt fra faren Harald Ellefsen til T5PC.
I Borgarting lagmannsrett ble Ellefsen i 2010 igjen dømt til 3 år og seks måneders fengsel, herav 2 år betinget og 18 måneder ubetinget, til inndragning av 3 641 430 kroner til fordel for statskassen og til tap av rettigheter til å drive selvstendig næringsvirksomhet og retten til å være daglig leder eller å ha annen ledende stilling i noe selskap, og til å være styremedlem i noe selskap. Ellefsens anke over bevisbedømmelsen under skyldspørsmålet ble nektet fremmet, og lagmannsretten tok primært stilling til straffeutmålingen.


== Bokprosjekt ==
Under en razzia hos T5PC i 2004 fant Økokrim et bokmanuskript skrevet av Henrik Ellefsen, med tittelen T5PC til tross for bedre vitende – en sann historie om håp og grådighet. Deler av manuskriptet ble presentert som bevismateriale i retten, og Ellefsen uttalte at han ønsket å gi ut boken. I utdrag fra boken som ble lest opp i retten hadde Ellefsen blant annet skrevet: «Man har startet en pyramide, og tullingene har strømmet til». Han beskrev en verden der T5PC-toppene fråtset i en vanvittig luksus – med kokain, prostituerte, rådyre hoteller og limousiner – bekostet av «80 000 rundlurte mennesker». Videre: «Vi var flokken som satt på gullkalven, og T5PC-medlemmene var tullingene som danset rundt. Vi skålte og skrålte, og var skikkelig internasjonale konger» og «1500 duster sto på stolene sine og sang 'We are the World'».


== Referanser ==